# data[].attributes.headline
BATU BERSURAT TERENGGANU (INSCRIBED STONE OF TERENGGANU)

# data[].attributes.subject
BATU BERSURAT TERENGGANU (INSCRIBED STONE OF TERENGGANU)

# data[].attributes.attachment_link.description
Batu Bersurat Terengganu (Inscribed Stone of Terengganu) | SILK ROAD

# data[].attributes.attachment_link.readable_text
MESKIPUN terdapat pelbagai teori dikemukakan mengenai kedatangan awal Islam di Tanah Melayu termasuk apa yang ditemui pada batu-batu nisan di Kedah dan Pahang namun, inskripsi yang dicatatkan pada Batu Bersurat Piagam Terengganu (BBPT) bertarikh 1303 merupakan satu manifestasi pengisytiharan undang-undang Islam yang jauh lebih signifikan.

Setakat ini, BBPT merupakan batu bersurat yang mempunyai ukiran tertua dan tulisan Jawi berbahasa Melayu pertama ditemukan di Malaysia yang jelas mempunyai pengaruh undang-undang Islam.

Meneliti inskripsi yang terukir pada muka atau penampang batu bersurat mungkin hanya sebahagian yang boleh membacanya tetapi untuk memahami kandungannya dengan lebih mendalam memerlukan kajian dan pentafsiran yang lebih terperinci.

Walaupun sudah banyak kertas kerja dibentangkan oleh para pengkaji dari dalam mahupun luar negara bagi merungkai kehebatan BBPT dari pelbagai sudut termasuk tafsiran dan ulasan isi kandungan batu bersurat pada perspektif pengaruh Islam, unsur matematik, ilmu falak dan sejarah kewujudan kerajaan Terengganu lama, namun masih banyak lagi teka teki dan kesamaran yang belum dirungkaikan sekali gus menimbulkan pelbagai persoalan.

Bagi menyingkap rahsia kehebatan dan misteri di sebalik BBPT wartawan S2, ROZIANAH RISMAN berkunjung ke Muzium Terengganu, Universiti Malaya dan Agensi Nuklear Malaysia untuk mendapatkan pendedahan mengenai hasil seminar, kajian dan penyelidikan yang telah dijalankan oleh tenaga pakar tempatan.

# data[].attributes.attachment_link.description
MESKIPUN terdapat pelbagai teori dikemukakan mengenai kedatangan awal Islam di Tanah Melayu termasuk apa yang ditemui pada batu-batu nisan di Kedah dan Pahang namun, inskripsi yang dicatatkan pada Batu Bersurat Piagam Terengganu (BBPT) bertarikh 1303 merupakan satu manifestasi pengisytiharan undang-undang Islam yang jauh lebih signifikan.

# data[].attributes.attachment_link.readable_text
Pihak kerajaan negeri Terengganu telah membuat satu memorial batu bersurat di kampung Buluh, Kuala Berang di mana ianya merupakan kawasan penemuan batu surat tersebut.Jika anda ke sini anda akan dapat melihat replika batu bersurat dan di sekelilingnya terdapat terjemahan yang di buat dalam bahasa melayu berkenaan tulisan yang tercacat di batu tersebut pada setiap bahagian.Batu Bersurat Terengganu yang dianggarkan telah berusia lebih kurang 700 tahun ini merupakan batu bersurat yang mempunyai ukiran yang paling tua yang di tulis dalam tulisan Jawi pertama ditemui di Malaysia. Ia membuktikan Islam telah sampai ke Terengganu sebelum 1326 atau 1386. Batu ini ditemui separuh tenggelam selepas banjir surut di tebing Sungai Tersat di Kuala Berang, Hulu Terengganu pada tahun 1899.

Sejarah
Batu ini dikatakan telah disedari oleh Saiyed Husin bin Ghulam Al Bukhari iaitu seorang ahli perniagaan. Saiyed Husin meminta Penghulu Ali dan orang kampung mengangkat dan meletakkannya diatas rakit untuk dibawa ke Kuala Terengganu. Sampai di Kuala Terengganu, batu ini telah di persembahkan Kebawah Duli Yang Maha Mulia Sultan Zainal Abidin III dan kemudian batu itu diletakkan diatas Bukit Puteri.
Pada tahun 1922 Timbalan Penasihat Inggeris di Terengganu Encik H.S. Peterson meminta seorang jurufoto berbangsa Jepun, N.Suzuki mengambil gambar dan dihantar kepada C.O. Blegden untuk dibuat pembacaan. Batu itu telah patah sebahagian disebelah atasnya dan ditulis didalam bahasa Melayu dengan tulisan jawi bertarikh 702 Hijrah.
Pada tahun 1923, batu ini dipinjamkan ke Muzium Singapura sehingga Muzium Negara di Kuala Lumpur siap dibina, batu bersurat tersebut telah dipulangkan ke Kuala Lumpur dari Muzium Raffles Singapura.
Pada 12 Februari 1987, Kerajaan Negeri Terengganu telah menulis surat kepada Jabatan Muzium menyatakan hasrat untuk mendapat kembali Batu Bersurat tersebut untuk dijadikan bahan pameran di Muzium Negeri Terengganu. Pada tahun 1991, Jemaah Menteri telah memutuskan supaya Batu Bersurat dipulangkan kepada Kerajaan Negeri Terengganu. (sumber wikipedia)

# data[].attributes.attachment_link.description
Pihak kerajaan negeri Terengganu telah membuat satu memorial batu bersurat di kampung Buluh, Kuala Berang di mana ianya merupakan kawasan penemuan batu surat tersebut.Jika anda ke sini anda akan dapat melihat replika batu bersurat dan di sekelilingnya terdapat terjemahan yang di buat dalam bahasa melayu berkenaan tulisan yang tercacat di batu tersebut pada setiap bahagian.Batu Bersurat Terengganu yang dianggarkan telah berusia lebih kurang 700 tahun ini merupakan batu bersurat yang mempunyai ukiran yang paling tua yang di tulis dalam tulisan Jawi pertama ditemui di Malaysia.

# data[].attributes.attachment_link.title
Batu Bersurat Terengganu | Melayu Online

# data[].attributes.headline
3.	Hubungan dan jalinan diplomatik dengan negara sekitar. 

# data[].attributes.subject
3.	Hubungan dan jalinan diplomatik dengan negara sekitar. 

# data[].attributes.body
Penyebaran Islam di Tanah Melayu telah dipengaruhi dengan hubungan dan jalinan diplomatik yang giat pada masa tersebut. Hubungan diplomatik telah terjalin dengan banyak negara-negara luar seperti Kerajaan Moghul di India dan Makkah. Dalam pada itu, Sultan Iskandar Muda Mahkota Alam di Acheh juga banyak menjalinkan hubungan diplomatic dengan kerajaan-kerajaan Islam seperti Kerajaan Gujerat, Malabar, Turki, Mesir, Makkah dan banyak lagi.  Pada masa tersebut, Acheh merupakan pusat perdagangan yang amat penting di Asia Tenggara akan kerana hubungan diplomatik yang terjalin dengan kerajaan-kerajaan lain adalah sangat utuh. Sebagai contohnya, kerajaan Acheh pada masa itu juga telah menjalinkan hubungan diplomatik dengan dinasti Usmani di Turki, Belanda dan Inggeris. Acheh juga pernah menghantar utusan ke Turki dengan membawa hadiah. Kunjungan ini diterima baik oleh Khalifah Turki Usmani dan beliau telah membalas balik hadiah tersebut dengan menghadiahkan sebuah Meriam dan menghantar penasihat tentera bagi memperkuatkan lagi system pertahanan Acheh. Selain itu, kerajaan ini juga telah menjalinkan hubungan dengan Perancis. Perancis juga pernah menghantar wakilnya ke Acheh dengan membawa hadiah yang merupakan sebuah cermin.

# data[].attributes.headline
2.	Sejarah perkembangan Islam di Nusantara.

# data[].attributes.subject
2.	Sejarah perkembangan Islam di Nusantara.

# data[].attributes.body
Pengaruh Islam di Indonesia telah berkembang secara berperingkat di daerah-daerah di bahagian barat. Menurut Ricklefs, pengaruh Islam berkembang melalui pelbagai cara, antaranya ialah dengan perkahwinan orang-orang Arab, Persia, India dan lain-lain dengan orang tempatan, pertunjukan kesenian, penubuhan pusat-pusat pendidikan Islam dan sebagainya. Ahli-ahli sejarah telah mengemukakan beberapa pendapat mengenai sejarah kedatangan Islam di Indonesia. Menurut Mouqette, Islam telah wujud di Indonesia sekitar abad ke 13-14 Masihi lagi. Ini dibuktikan dengan penemuan batu nisan Maulana Malik Ibrahim dan Malik al-Saleh yang ditemui di Pasai. Terdapat beberapa teori yang menjelaskan mengenai kedatangan Islam di Nusantara. Antaranya ialah teori bahawa Islam datang dari Arab (teori Makkah), Islam datang dari Gujarat (teori Gujarat) dan Islam datang dari Persia (teori Persia). Proses penyebaran Islam di Nusantara berjalan dengan amat lancar kerana penyebaran tersebut berjaya meliputi hampir keseluruhan kepulauan Nusantara dan berjaya menarik penduduk-penduduk tempatan untuk memeluk agama Islam.

# data[].attributes.headline
1.	Hubungkait undang-undang syariah dengan batu bersurat Terengganu.

# data[].attributes.subject
1.	Hubungkait undang-undang syariah dengan batu bersurat Terengganu.

# data[].attributes.body
Batu Bersurat Terengganu telah ditemui pada tahun 1887 di Kampung Buluh, Kuala Berang. Batu Bersurat Terengganu ini dikatakan adalah teks perundangan Islam pertama di negara ini sekaligus membuktikan kewujudan Islam di negeri Terengganu adalah lebih awal berbanding negeri Melaka dan Kedah. Perkara yang tercatat di atas Batu Bersurat ini adalah penting dalam pengasasan dan perkembangan undang-undang syariah di negara ini kerana ia mempunyai kandungan undang-undang Islam yang dilaksanakan di negeri Terengganu pada suatu ketika dahulu. Tulisan dalam Bahasa Melayu dengan tulisan jawi di atas Batu Bersurat ini menyatakan bahawa Islam adalah agama rasmi dan juga menyatakan mengenai hukum-hukum Islam yang berkaitan. Sehubungan dengan itu, Batu Bersurat Terengganu ini telah diambil sebagai contoh dalam pelaksanaan undang-undang syariah di negara ini. Selain itu, Batu Bersurat ini adalah bukti yang penting dalam penerimaan agama Islam dalam kalangan penduduk tempatan di negeri Terengganu pada ketika itu.